
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 172
                                                          din 26 octombrie 2017
  privind avizarea unor schimburi de locuinţe, aflate în administrarea S.C. Apă Termic Transport S.A.

Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 27.478/12.10.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere prevederile Legii nr. 114/1996, legea locuinţei, republicată, cu modificările şi completările ulterioare, cu precădere cele ale art. 72, care stipulează că “dispoziţiile prezentei legi privind închirierea locuinţelor se completează cu dispoziţiile Codului civil privind contractul de locaţiune”;

Având în vedere prevederile art. 1763, art. 1777 şi următoarele din Legea nr. 287/2009 privind Codul civil, republicat, cu modificările şi completările ulterioare;


Având în vedere solicitarea înregistrată la S.C. Apă Termic Transport S.A. cu nr. 1440/20.07.2017, formulată de cei doi chiriaşi, Radu Daniela - Valentina şi Dajbog Constantina - Ştefana, din locuinţele închiriate, situate în Municipiul Sighişoara, str. Rozelor  nr. 15, ap. 2, respectiv str. Rozelor nr. 15, ap. 12 și solicitarea înregistrată la S.C. Apă Termic Transport S.A. cu nr. 1.887/02.10.2017, formulată de cei doi chiriaşi, Cotoară Anicuţa Lucica şi Cândea Marius Cătălin, din locuinţele închiriate, situate în Municipiul Sighişoara, str. M. Neagu nr. 6, ap. 2, respectiv str. M. Neagu nr. 5, ap. 4, prin care îşi exprimă dorinţa de a face între ei schimbul de locuinţe, aflate în administrarea S.C. Apă Termic Transport S.A., precum şi acordul acestei societăţi cu privire la realizarea schimbului de locuinţe;


Având în vedere procesul - verbal al Comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe, din data de 05.10.2017, înregistrat cu nr. 26.728/05.10.2017, prin care se aprobă schimbul de locuinţă între chiriaşii, Radu Daniela - Valentina şi Dajbog Constantina - Ştefana, din locuinţele închiriate, situate în Municipiul Sighişoara, str. Rozelor  nr. 15, ap. 2, respectiv str. Rozelor nr. 15, ap. 12 şi schimbul de locuință între chiriaşii Cotoară Anicuţa Lucica şi Cândea Marius Cătălin, din locuinţele închiriate, situate în Municipiul Sighişoara, str. M. Neagu  nr. 6, ap. 2, respectiv str. M. Neagu nr. 5, ap. 4;

Văzând Raportul de specialitate al Direcţiei Administrarea Patrimoniului, înregistrat cu nr. 27.476/12.10.2017, prin care se propune avizarea schimburilor de locuinţe, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În baza art. 36 alin. 2 lit. ,,c”, alin. 5 lit. ,,b” şi alin. 9, art. 45 alin. 3 şi a art. 115 alin. 1 lit. ,,b” din Legea nr. 215/2001, Legea administraţiei publice locale, republicată, cu modificările şi completările ulterioare,

                                                         H O T Ă R Ă Ş T E:

Art. 1. Se avizează schimburile de locuinţe între chiriaşii, titulari ai contractelor de închiriere de locuinţe, astfel:

a. - chiriaşul Radu Daniela - Valentina, titularul contractului de închiriere nr. 206/10.08.2015, aşa cum a fost modificat şi completat prin actul adiţional, a locuinţei situată în Municipiul Sighişoara, str. Rozelor  nr. 15, parter, ap. 2, va face schimb cu, 
      - chiriaşul Dajbog Constantina - Ştefana, titularul contractului de închiriere nr. 111/15.11.2004, aşa cum a fost modificat şi completat prin actele adiţionale, a locuinţei situată în Municipiul Sighişoara, str. Rozelor  nr. 15, etaj IV, ap. 12.

b. - chiriaşul Cotoară Anicuţa Lucica, titularul contractului de închiriere nr. 1/09.04.2009, aşa cum a fost modificat şi completat prin actele adiţionale, a locuinţei situată în Municipiul Sighişoara, str. M. Neagu  nr. 6, parter, ap. 2, va face schimb cu, 

     - chiriaşul Cândea Marius Cătălin, titularul contractului de închiriere nr. 4/24.05.2012, aşa cum a fost modificat şi completat prin actele adiţionale, a locuinţei situată în Municipiul Sighişoara, str. M. Neagu nr. 5, etaj I, ap. 4.

Art. 2. Administratorul S.C. Apă Termic Transport S.A. va încheia noile contracte de închiriere, ca urmare a avizării efectuării schimburilor de locuinţe.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, personalul Compartimentului Spaţiu Locativ din cadrul aparatului de specialitate şi S.C. Apă Termic Transport S.A.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel         
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Direcţia Administrarea Patrimoniului;
  2 ex. Compartimentul Spaţiu locativ;

  2 ex. S.C. Apă Termic Transport  S.A.

11 ex.

B.A.

